Input: नमोऽस्तु रुद्रेभ्यो येऽन्तरिक्षे येषां वातऽइषवः। तेभ्यो दश प्राचीर्दश दक्षिणा दश प्रतीचीर्दशोदीचीर्दशोर्ध्वाः। तेभ्यो नमोऽअस्तु ते नोऽवन्तु ते नो मृडयन्तु ते यं द्विष्मो यश्च नो द्वेष्टि तमेषां जम्भे दध्मः॥६५॥

Padapatha: नमः।अस्तु।रुद्रेभ्यः।ये।अन्तरिक्षे।येषाम्।वातः।इषवः।तेभ्यः।दश।प्राचीः।दश।दक्षिणाः।दश।प्रतीचीः।दश।उदीचीः।दश।ऊर्ध्वाः।तेभ्यः।नमः।अस्तु।ते।नः।अवन्तु।ते।नः।मृडयन्तु।ते।यम्।द्विष्मः।यः।च।नः।द्वेष्टि।तम्।एषाम्।जम्भे।दध्मः